text: [{"text_idx": "#000004", "text": "Ejensiin ittisa balaa biyyattii fuula Twitter isaa irratti ibsa baaseen, balaa ibiddaa buufata baaburaa keessatti muudate kana to\u2019achuudhaaf carraaqqiin cimaan kan godhamaa jiru tahuu ibse. Ejensiichi dabalataanis hanga ammaatti balaa kanaan lubbuun namaa kan hin dabrin tahuu beeksise."}, {"text_idx": "#000005", "text": "Haaluma wal fakkaatuun Viidiyoon dhabbata Televiizhiina mootummaa Sa\u2019uudii, Al-Arabiyaa jedhamu irraa argame akka mul\u2019isutti, helikoptaroonni heddu buufata baaburaa ibiddaan boba\u2019aa jiru irra maruun dhaamsuuf kan yaalaa jiran tahuu agarsiisa."}, {"text_idx": "#000006", "text": "Odeeyfannoo birootiin ammoo, Waardiyyaan Malik Salmaan kaleessa magaalaa Riyaad keessatti kan ajjeeffame tahuu ibsame. Mootummaan Sa\u2019uudii ibsa baaseen akka jedhetti, Jeneraal Abdul\u2019aziiz Al-Fagham wal dhabbii dhuunfaa hiriyyaa isaa waliin uumameen, rasaasaan rukutamee du\u2019e jechuun beeksise."}]